etā́ni havī́ṃṣi nírvapedetā́ ha devátāḥ sutā́ eténa savéna yénaitátsoṣyámāṇo bhávati tā́ evaìtátprīṇāti tā́ asmā iṣṭā́ḥ prītā́ etáṃ savamánumanyante tā́bhiránumataḥ sūyate yásmai vai rā́jāno rājyámanumányante sa rā́jā bhavati na sa yásmai na tadyádetā́ devátāḥ sutā́ eténa savéna yádvainametā́ devátā etásmai savā́ya suváte tásmādetā́ devasváḥ